Document ID: 32014R1105

NEUVOSTON TÄYTÄNTÖÖNPANOASETUS (EU) N:o 1105/2014,
annettu 20 päivänä lokakuuta 2014,
Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta
EUROOPAN UNIONIN NEUVOSTO, joka
ottaa huomioon Euroopan unionin toiminnasta tehdyn sopimuksen,
ottaa huomioon Syyrian tilanteen johdosta määrättävistä rajoittavista toimenpiteistä ja asetuksen (EU) N:o 442/2011 kumoamisesta 18 päivänä tammikuuta 2012 annetun neuvoston asetuksen (EU) N:o 36/2012 (1) ja erityisesti sen 32 artiklan 1 kohdan,
sekä katsoo seuraavaa:
(1)
Neuvosto hyväksyi 18 päivänä tammikuuta 2012 asetuksen (EU) N:o 36/2012.
(2)
Tilanteen vakavuus huomioon ottaen asetuksen (EU) N:o 36/2012 liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä, olisi lisättävä 16 henkilöä ja kaksi yhteisöä.
(3)
Lisäksi kolmeen asetuksen (EU) N:o 36/2012 liitteessä II olevassa luettelossa mainittuun henkilöön ja yhteen yhteisöön liittyvät tiedot olisi saatettava ajan tasalle.
(4)
Unionin yleinen tuomioistuin kumosi 3 päivänä heinäkuuta 2014 asiassa T-203/12, Mohamad Nedal Alchaar v. neuvosto (2) antamallaan tuomiolla neuvoston täytäntöönpanoasetuksen (EU) N:o 363/2013 (3) siltä osin kuin sillä sisällytettiin Dr. Mohammad Nidal Al-Shaar asetuksen (EU) N:o 36/2012 liitteessä II olevaan luetteloon henkilöistä ja yhteisöistä, joihin kohdistetaan rajoittavia toimenpiteitä.
(5)
Asetuksen (EU) N:o 36/2012 liite II olisi näin ollen muutettava tämän mukaisesti,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EU) N:o 36/2012 liite II tämän asetuksen liitteen mukaisesti.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 20 päivänä lokakuuta 2014.

Labels: 10
18
5